Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 829/11/3307	Prievidza, 17.1.2013
EEČ : 2-27-5-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Prievidza
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 3 000,00 € 
b.	Peňažná suma určená na všeobecne prospešné účely: 300,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 150,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Prievidza pod spisovou značkou ORP-1873/PD-PD-2011.
ako zákaznik poškodenej spoločnosti a držiteľ smart karty č. 01397883309345 poskytnutou spoločnosťou XXXXX od januára 2011 do 21.2.2012 na ulici XXXXX, okres Prievidza sa prostredníctvom počítača cez kábel s konektorom RJ 45 pripojil k Dream boxu model DM 5620-S určenému na príjem satelitného signálu pre televízor, ktorý je schopný komunikovať po internetovej dátovej sieti, ktorý si sám zakúpil, pričom podľa návodu na internete preprogramoval cez textový editor Notepad konfiguračný súbor CCcam.cfg v dôsledku čoho dream box fungoval ako server pre ďalšie set-top boxy, Dream box pripojil jednak k satelitnej parabole a sieťovým káblom ku routru a tento bol pripojený na internet, pričom najmenej 20 osobám poskytol prístupové heslo v dôsledku čoho tieto osoby mohli po zadaní hesla prostredníctvom internetu sledovať základný balík prijímaných programov ako aj program HBO poskytovateľa služby poškodenej spoločnosti XXXXX bez toho aby za službu platili, čím tejto spoločnosti so sídlom XXXXX spôsobil škodu vo výške 3.000 eur.
Odôvodnenie: 
	Poverený príslušník PZ Obvodného oddelenia PZ v Prievidzi pod ORP-1873/PD-PD-2011 trestne stíhal obvineného Ing. Otta Richtera pre prečin krádeže podľa § 212 ods. 2 písm. e), ods. 3 písm. a) Tr. zákona, ktorého sa mal dopustiť tým spôsobom, že ako zákaznik poškodenej spoločnosti a držiteľ smart karty č. 01397883309345 poskytnutou spoločnosťou XXXXX od januára 2011 do 21.2.2012 na ulici XXXXX, okres Prievidza sa prostredníctvom počítača cez kábel s konektorom RJ 45 pripojil k Dream boxu model DM 5620-S určenému na príjem satelitného signálu pre televízor, ktorý je schopný komunikovať po internetovej dátovej sieti, ktorý si sám zakúpil, pričom podľa návodu na internete preprogramoval cez textový editor Notepad konfiguračný súbor CCcam.cfg v dôsledku čoho dream box fungoval ako server pre ďalšie set-top boxy, Dream box pripojil jednak k satelitnej parabole a sieťovým káblom ku routru a tento bol pripojený na internet, pričom najmenej 20 osobám poskytol prístupové heslo v dôsledku čoho tieto osoby mohli po zadaní hesla prostredníctvom internetu sledovať základný balík prijímaných programov ako aj program HBO poskytovateľa služby poškodenej spoločnosti XXXXX bez toho aby za službu platili, čím tejto spoločnosti so sídlom XXXXX spôsobil škodu vo výške 3.000 eur.

	Policajt dňa 7.1.2013 predložil tunajšej prokuratúre návrh na konanie o dohode o vine a treste. Probačný a mediačný úradník Okresného súdu v Prievidzi dňa 16.1.2013 doručil prokuratúre podnet obvineného a poškodenej strany na schválenie zmieru, ktorý dňa 15.1.2013 uzatvorili. 

	Prečinu krádeže podľa § 212 ods. 2 písm.e), ods. 3 písm. a) Tr. zákona sa dopustí ten, kto si prisvojí cudziu vec tým, že sa jej zmocní a taký čin spácha na veci, ktorej odber podlieha spoplatneniu na základe osobitného predpisu a spôsobí tak väčšiu škodu sa potrestá odňatím slobody na šesť mesiacov až tri roky. 

	Obvinený XXXXX sa  k spáchaniu svojej trestnej činnosti priznal v celom rozsahu a pred orgánom činným v trestnom konaní súhlasil, aby bolo trestné stíhanie vedené proti jeho osobe ukončené formou zmieru podľa § 220 Tr. poriadku. Ako nadšenec do satelitného vysielania chcel vyskúšať, či sa mu spôsobom uvedeným na internete podarí zrealizovať televízny prenos, za poskytnutie hesla nepožadoval žiadnu finančnú odmenu, heslo, ktoré umožňovalo bezplatne sledovať pripojeným osobám vysielanie poškodenej spoločnosti poskytol bezodplatne rôznym osobám, s ktorými komunikoval cez rôzne internetové portály. Rovnako poškodená strana, a to  XXXXX udelila prostredníctvom svojho splnomocnenca XXXXX súhlas na schválenie zmieru. 

	Z vyšetrovacieho spisu vyplýva, že obvinený dňa 29.5.2012 uzatvoril s poškodenou spoločnosťou dohodu o náhrade škody, pričom bankovým prevodom dňa 20.8.2012 škodu vo výške 3.000,-eur uhradil. 

	Dňa 15.1.2013 obvinený zložil na účet Okresnej prokuratúry v Prievidzi č.: 1802073855/0200 vo VÚB Prievidza peňažnú sumu určenú na všeobecnej prospešné účely vo výške 300,-eur. Za adresáta 50% peňažnej sumy určenej na všeobecne prospešné účely zvolil XXXXX , pričom ostatných 50% poukázal štátu na pomoc obetiam trestnej činnosti.

Zo správ charakterizujúcich osobu obvineného vyplýva, že nebol doposiaľ súdne trestaný, ani postihnutý za priestupok, správy z miesta trvalého bydliska k osobe obvineného sú neutrálne. 

Vzhľadom na uvedené skutočnosti považujem rozhodnutie o zmieri za dostačujúce, a preto som rozhodol tak, ako je uvedené vo výroku tohto uznesenia.

	Právoplatnosťou uznesenia o tom, že bol schválený zmier a došlo k zastaveniu trestného stíhania, nastávajú účinky zastavenia trestného stíhania podľa § 9 ods. 1 písm. e) Tr. poriadku.
Poučenie: 
Proti tomuto uzneseniu je prípustná sťažnosť, ktorú je možné podať do troch dní od jeho oznámenia prostredníctvom tunajšej prokuratúry Krajskej prokuratúre Trenčín.
		   Sťažnosť má odkladný účinok.

JUDr. Michal Bíro
prokurátor